Kaikki sujui loistavasti Fransescan ja Brunon kanssa. Heti ensimmäisestä viestistä alkaen yhteydenpito oli nopeaa, informatiivista ja erittäin ystävällistä. Saavuimme hyvin myöhään Fiumicinoon joten Bruno järjesti meille kentälle kuljettajan jolla oli avain huoneistoon (hinta 65 € yötaksalla, maksu käteisellä). Lentomme oli tunnin myöhässä, kuljettaja odotteli meitä kentällä ja tässäkin tapauksessa viestintä kuljettajan kanssa sujui näppärästi Brunon kautta. Juuri ennen saapumista saimme tarkat tiedot miten huoneistoon mennään sisään.
Itse huoneisto oli siisti ja avara ja sijaitsee todella rauhallisella paikalla vaikkakin aivan Trasteveren sykkeessä. Kadulta ei kuulunut mitään ääniä sisälle, sillä asunto on 4. kerroksessa ja sisäpihan puolella, syvällä korttelin "sisällä". Näkymät kahdelle erilliselle pienelle sisäpihalle. Varustelutaso juuri kuvauksen mukainen, lämmitys, lämmin vesi jne. kaikki toimi hyvin. Tosin villasukat on hyvä varata mukaan viileällä kaudella matkustettaessa, kuten yleensä etelän maissa lattiat ovat viileähköt. Pientä aamupalaa oli tarjolla ensimmäistä aamua varten (pikakahvia, teetä, croissanteja).
Toisena aamuna Loretta kävi keräämässä kaupunkiverot (3,50 €/henkilö/yö). Maksu käteisellä ja maksusta saa kuitin.
Trastevere ympäristönä on idyllinen, ja asunnolta on kävelymatka kaikille päänähtävyyksille esim. historialliseen keskustaan ja Vatikaaniin. Myös raitiovaunu kulkee käsittääkseni hyvin, sitä käytimme tosin vain kerran mennessämme Colosseumille ja takaisin. Trasteveren ravintolatarjonta on erittäin hyvä, illalla ei ole enää mitään tarvetta lähteä sieltä pois ravintolaa etsimään, niitä on kulmilla yllin kyllin ja monen laatuisia. Pieni etukäteistarkastelu esim. Tripadvisorissa siis paikallaan. :)
Bruno piti yhteyttä meihin myös vierailumme aikana, neuvoi aina tarvittaessa ja varmisteli että kaikki on hyvin. Paluumatkaa varten hän tilasi meille tavallisen taksin (fixed rate 48 €).
Lämmin suositus Brunolle ja Fransescalle!